Diari Oficial de la Generalitat Valenciana


Sumari del DOGV 4209, del 13-03-2002 (2002/2187)

RESOLUCIÓ de 19 de febrer de 2002, del conseller de Justícia i Administracions Públiques, per la qual se rehabilita l'escut de l'Ajuntament de Llíria (València).
-----------------------------------------------------------------------------------------------------------------------------------------------------------------

### Dades del document

Número de DOGV
:   4209

Data del DOGV
:   13-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2187


Data del document
:   19-02-2002

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Llíria
    * administració local
    * bandera
    * heràldica
    * municipi

RESOLUCIÓ de 19 de febrer de 2002, del conseller de Justícia i Administracions Públiques, per la qual se rehabilita l'escut de l'Ajuntament de Llíria (València). [2002/X2187]
  
L'Ajuntament de Llíria ha estimat convenient rehabilitar el seu escut històric d'ús immemorial, oficialitzant el seu ús perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua rehabilitació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana i el Decret 157/2000, de 17 d'octubre, del Govern Valencià, pel que se regual la rehabilitació d'escuts i banderes municipals històrics d'ús immemorial.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Rehabilitar l'escut històric adoptat per l'Ajuntament de Llíria que quedarà organitzat de la següent manera:
  
?Escut quadrilong de punta redona.
  
En camp d'atzur un castell amb tres torres d'or, maçonat de sable i aclarit de gules.
  
En cap, sobre la torre principal, un lliri amb tres flors del seu color.
  
Al tot, quatre torres d'or unides per un mur del mateix metall.
  
Per timbre, corona reial oberta?.
  
Contra aquesta resolució que posa fi a la via administrativa els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei del Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici que els interessats utilitzen qualsevol altra via que consideren oportuna.
  
València, 19 de febrer de 2002.- El conseller de Justícia i Administracions Públiques: Carlos González Cepeda.